Βικτώρια Ευγενία του Μπάττενμπεργκ

Βιογραφία

Η Βικτώρια Ευγενία γεννήθηκε στις 24 Οκτωβρίου 1887 στο Κάστρο Μπαλμόραλ στην Σκωτία. Ήταν κόρη του Πρίγκιπα Ερρίκου του Μπάττενμπερκ, (τέταρτου τέκνου και τρίτου γιου του Πρίγκιπα Αλέξανδρου της Έσσης και του Ρήνου και της μοργανατικής συζύγου του, Κόμισσας Τζούλια Χαοκέ) και της Πριγκίπισσας Βεατρίκης (πέμπτης κόρης και τελευταίου τέκνου της Βασίλισσας Βικτώρια του Ηνωμένου Βασιλείου και του Αλβέρτου πρίγκιπα της Σαξονίας-Κόμπουρκ & Γκότα).
Καθώς ο πρίγκιπας Ερρίκος ήταν παιδί από μοργανατικό γάμο, πήρε τον τίτλο του «Πρίγκιπα του Μπάττενμπερκ» από τη μητέρα του, που είχε δημιουργήσει τον τίτλο «Πριγκίπισσα του Μπάττενμπερκ» όπως ήταν το σωστό. Ως εκ τούτου, τα παιδιά του Ερρίκου θα έπρεπε κανονικά να έχουν γεννηθεί με τον τίτλο «Γαληνοτάτη Υψηλότητα». 
Ωστόσο, η Βασίλισσα Βικτώρια είχε εκδώσει Βασιλικό Ένταλμα στις 4 Δεκεμβρίου 1886 σχετικά με τη χορήγηση υψηλότερων τίτλων της «Υψηλότητας» σε όλους τους γιους και τις κόρες του Πρίγκιπα Ερρίκου και της Πριγκίπισσας Βεατρίκης, έτσι γεννήθηκε ως «Η Υψηλότητα Πριγκίπισσα Βικτώρια Ευγενία του Μπάττενμπερκ».
Ονομάστηκε Βικτώρια προς τιμήν της Βασίλισσας Βικτώριας και Ευγενία από την νονά της, την Αυτοκράτειρα Ευγενία της Γαλλίας. Για την οικογένειά της, και το βρετανικό κοινό, ήταν γνωστή με το τελευταίο όνομα της, Ένα. 
Ήταν μια από τις παράνυφους στο γάμο του ξαδελφού της, του Δούκα Γεωργίου της Υόρκης (αργότερα Βασιλιάς Γεώργιος Ε΄) και της Δούκισσας της Υόρκης στις 6 Ιουλίου 1893. 
Ο πατέρας της πέθανε από πυρετό ενώ έκανε την στρατιωτική του θητεία στην Αφρική το 1896. Μετά το θάνατο της Βασίλισσας Βικτωρία το 1901, οι Μπάττενμπεργκ μετακόμισαν στο Λονδίνο και εγκαταστάθηκαν στο Παλάτι του Κένσινγκτον.
Το 1905, ο Βασιλιάς της Ισπανίας πραγματοποίησε επίσημη επίσκεψη στο Ηνωμένο Βασίλειο. Ο θείος της Βικτώρια Ευγενίας, ο βασιλιάς Εδουάρδος Ζ΄, παρέθεσε δείπνο στο Παλάτι του Μπάκιγχαμ, προς τιμήν του Ισπανού βασιλιά. Ο Αλφόνσο καθόταν ανάμεσα στην βασίλισσα Αλεξάνδρα και στην πριγκίπισσα Χριστιανού του Σλέσβιχ-Χόλσταϊν, αδελφή του βασιλιά Εδουάρδου. 
Παρατηρούσε την Βικτώρια Ευγενία και ρώτησε ποια είναι, η οποία ήταν επίσης προσκεκλημένη στο δείπνο με σχεδόν κάτασπρα μαλλιά. Όλοι γνώριζαν ότι ο βασιλιάς Αλφόνσο έψαχνε την κατάλληλη νύφη και μια από τις ισχυρότερες υποψήφιες ήταν πριγκίπισσα Πατρίτσια του Κόνακτ, κόρη του αδελφού του βασιλιά Εδουάρδου, του πρίγκιπα Αρθούρου.
Η πριγκίπισσα Πατρίτσια δεν φάνηκε να εντυπωσιάζεται από την Ισπανό μονάρχη, ο Αλφόνσο όμως έδειξε το ενδιαφέρον του για την Βικτώρια Ευγενία, και έτσι το φλερτ ξεκίνησε. Όταν ο Αλφόνσο επέστρεψε στην Ισπανία, έστελνε συχνά ταχυδρομικές κάρτες στη Βικτώρια Ευγενία. 
Στην μητέρα του Αλφόνσο, Μαρία Χριστίνα δεν της άρεσε η επιλογή του γιου της, εν μέρει επειδή θεωρούσε ότι οι Μπάττενμπεργκ ήταν μη-βασιλικοί, και λόγω της ασαφής προέλευσης της μητέρας του πρίγκιπα Ερρίκου, και εν μέρει επειδή ήθελε ο γιος της να παντρευτεί με μέλος της οικογένειά της, από τους Αψβούργους της Αυστρίας. 
Άλλο ένα εμπόδιο για τον γάμο, ήταν η πίστη της Βικτώρια Ευγενίας ο Προτεσταντισμός (καθώς ο Αλφόνσο ήταν Ρωμαιοκαθολικός και η Βικτώρια Ευγενία Αγγλικανή). Ένα άλλο πιθανό πρόβλημα ήταν αιμορροφιλία, μια ασθένεια που η Βικτώρια είχε μεταδώσει σε μερικούς από τους απογόνους της. 
Ο αδελφός της Ευγενίας, ο Λεοπόλδος ήταν αιμορροφιλικός, έτσι υπήρχε μια πιθανότητα 50% ότι η Βικτώρια Ευγενία ήταν φορέας, αν και ο βαθμός κινδύνου δεν ήταν ακόμη γνωστός. Παρ'όλα αυτά, ο Αλφόνσο δεν αποθαρρύνθηκε και παντρεύτηκε την Βικτώρια Ευγενία, καθώς τα παιδιά τους θα μπορούσαν να επηρεαστούν από τη νόσο.
Μετά από ένα χρόνο φημών για το αν η Πριγκίπισσα Βικτώρια Ευγενία και ο Αλφόνσο θα παντρευτούν, η μητέρα του τελικά υποχώρησε στην επιλογή του γιου της, και τον Ιανουάριο του 1906 έγραψε μια επιστολή προς την πριγκίπισσα Ερρίκου του Μπάττενμπεργκ, μητέρα της Βικτώρια Ευγενίας, λέγοντάς της για την αγάπη του Αλφόνσο που αισθάνεται για την κόρη της. 
Μερικές ημέρες αργότερα στο Ουίνδσορ, ο βασιλιάς Εδουάρδος συνεχάρη την ανιψιά του για τον μελλοντικό αρραβώνα της. Η Βικτώρια Ευγενία ασπάστηκε την καθολική πίστη στις 5 Μαρτίου 1906 στο Παλάτι Μιραμάρ στο Σαν Σεμπαστιάν.
Η πριγκίπισσα Βικτώρια Ευγενία και ο βασιλιάς Αλφόνσο ΙΓ΄ παντρεύτηκαν στο Βασιλικό Μοναστήρι του Σαν Χερόνιμο στη Μαδρίτη στις 31 Μαΐου 1906. Παρόντες στην τελετή ήταν η χήρα μητέρα της και τα αδέλφια της, καθώς και τα ξαδέρφια της, ο πρίγκιπας και η πριγκίπισσα της Ουαλίας.
Η Βικτώρια Ευγενία πέθανε στη Λωζάνη στις 15 Απριλίου του 1969, σε ηλικία 81 ετών, ακριβώς 38 χρόνια αφότου είχε φύγει από την Ισπανία για την εξορία. Αρχικά ενταφιάστηκε στην εκκλησία της Ιερής Καρδιάς στη Λωζάνη. Στις 25 Απριλίου 1985, τα λείψανα της επέστρεψαν στην Ισπανία και είναι θαμμένα μέσα στο Βασιλικό Θάλαμο στο Ελ Εσκοριάλ, έξω από τη Μαδρίτη, δίπλα στον σύζυγό της, Αλφόνσο ΙΓ΄, και τους γιους της, Ινφάντε Αλφόνσο, Ινφάντε Χάιμε, και Ινφάντε Γκονθάλο.